JayJayThrowThrow/commonwealth-wiki-mix huggingface dataset:
Sana'a

Sana'a (Kiarabu: صنعاء) ni mji mkuu wa Yemeni mwenye wakazi 1,747,627 (2004). Iko kwa 15°21'N na 44°12'E kwenye nyanda za juu za Yemen kwenye kimo cha 2,200 m juu ya UB.

Mji uko takriban 300 km kaskazini ya Aden ambayo ni mji mkubwa wa nchi.
Historia

Sana'a imejulikana kama mji tangu karne ya 1 BK. Wataalamu huamini ya kwamba makazi ya kale zaidi yalitangulia hapa. Kuna hadithi ya kieneyeji inayodai kwamba mji uliundwa na Sem mwana wa Nuhu.

Ilikuwa mji mkuu wa milki ya Himyari hadi mwaka 520. Vita ya wenyewekwa wenyewe chini ya mfalme Yūsuf Asar Dhū Nuwas ilisababisha kuingilia kati kwa Wahabeshi wa Aksum walioteka mji. Wakati ule kanisa kubwa kusini ya ya Mediteranea likajengwa Sana'a. Utawala wa Kihabeshi ulikwisha 570 Waajemi walipovamia nchi. Hata kipindi chao kikawa kifupi kwa sababu tangu 630 Uislamu ulianza kueneza utawala wake katika Yemeni.

Uislamu wa Sana'a ulifuata mweleko wa Shia tawi la Zaidiya na tangu 1324 utawala ulikuwa mkononi wa maimamu waliorithi cheo. Hata kama watu wa nje walikuwa mabwana wa juu maimamu waliendelea kutawala Sanaa na eneo lake hadi karne ya 20.

Tangu 1516 Milki ya Osmani iliweza kupata ubwana wa juu katika Sanaa ingawa maimamu waliendelea kuwa na athira. Mwaka 1904 Imamu wa Zaidiya Yahya Muhammad Hamid de-Din (1869 - 1948) alifaulu kuwafukuza Waturuki na kuanzisha tena utawala wake kiroho na kisiasa. Baada ya kuporomoka kwa Waosmani katika vita kuu ya dunia ya kwanza alitumia pia cheo cha mfalme. Ufalme huu uliendelea hadi 1962 ulipopinduliwa na jamhuri ya Yemeni ikatangazwa mjini Sana'a.
Utamaduni

Sana'a ni maarufu duniani kwa ajili ya usanifu wa pekee wa majengo yake. Mji wa kale bado imezungukiwa na ukuta mwenye geti saba. Hasa nyumba za ghorofa zilizojengwa kwa udongo ni maajabu yanayovuta watalii na wataalamu vilevile.

Sana'a iliingizwa na UNESCO katika orodha la urithi wa dunia.
Tazama pia

* Orodha ya miji ya Yemen


Jamii:Miji ya Yemen
Jamii:Miji Mikuu Asia
Sri Jayawardenapura

thumb|Battaramulla, kitongoji cha Sri Jayawardenepura Kotte

Sri Jayawardenapura-Kotte ni mji mkuu wa Sri Lanka mwenye wakazi 115,826. Imekuwa mji mkuu tangu 29 Aprili 1982 badala ya jiji kubwa la jirani Colombo. Wakati ule jina lake likabadilishwa liliwahi kuitwa "Kotte" tu.

Hali halisi ni kama mji wa kando katika rundiko la mji wa Colombo.

Kotte iliwahi kuwa mji mkuu wa milki ya Kotte kabla ya kuja kwa ukoloni wa Wareno. Baadaye Colombo ilichukua nafasi ya makao makuu ya utawala wakati wa ukoloni na pia katika miaka ya kwanza wa uhuru.
Ofisi za wizara kadhaa bado ziko Colombo.


Jamii:Miji ya Sri Lanka
Jamii:Miji Mikuu Asia
Kisiwa

thumb|250px|Kisiwa kidogo au mwamba tu?
Kisiwa ni eneo la nchi kavu kati ya bahari, ziwa au mto linalozungukwa na maji wakati wote. Ukubwa wake hautoshi kukifanya kiitwe "bara".

Visiwa vilivyo karibu kama kundi mara nyingi huitwa "funguvisiwa".

Tofauti kati ya kisiwa kikubwa na bara dogo limeamuliwa kati ya
* Greenland inayoitwa kisiwa kikubwa duniani chenye eneo la kilomita za mraba milioni 2.1 na
* Australia inayotazamwa kuwa bara dogo duniani lenye eneo la kilomita za mraba milioni 7.7.


Jamii:Jiografia
Visiwa
Ziwa

thumb|250px|Ziwa Tanganyika ni kati ya maziwa makubwa ya dunia (picha kutoka angani ya 1985
thumb|250px|Ziwa katika Bariloche (Argentina)
thumb|250px|Ziwa dogo milimani ya Ufaransa
thumb|250px|Ufini inajulikana kama "Nchi ya Maziwa Maelfu".

Ziwa ni gimba kubwa la maji linalozungukwa na nchi kavu pande zote. Tofauti na bahari ni ukubwa na kutobadilishana maji na bahari kuu. Lakini maziwa kadhaa yamepewa pia jina la "bahari" hasa kama yana maji ya chumvi au kama watu wa eneo lake hawajui magimba makubwa zaidi ya maji. Mfano wake ni Bahari Kaspi katika Asia ambayo ni kubwa sana lakini hali halisi ni ziwa lenye maji ya chumvi.

Mara nyingi mito inaingia au kutoka katika ziwa.

Maziwa mengi yana maji matamu kama maziwa makubwa ya Afrika ya Mashariki kwa mfano Viktoria Nyanza au Ziwa Nyasa au maziwa makubwa ya Amerika Kaskazini.

Lakini kuna pia maziwa yenye maji ya chumvi kama Bahari ya Chumvi kati ya Yordani na Israeli au Bahari ya Kaspi kati ya Urusi na Uajemi.
Tanbihi
Kiamhari

Kiamhari (kwa Kiingereza Amharic) ni lugha ya Kisemiti inayozungumzwa hasa nchini Ethiopia, ambapo ni lugha rasmi ya taifa. Ni lugha ya pili kwa ukubwa wa wasemaji wa lugha za Kisemiti baada ya Kiarabu. Kiamhari hutumia mfumo wa maandishi wa Ge'ez (Fidel), ambao ni hati badala ya alfabeti ya kawaida, ambapo kila ishara huwakilisha silabi. Kwa sasa, Kiamhari kinazungumzwa na zaidi ya 32 milioni kama lugha ya kwanza na na wengine takriban 25 milioni kama lugha ya pili.

Lugha hii ina historia ndefu na imekuwa lugha ya kifalme na serikali ya Ethiopia kwa karne nyingi. Ni lugha kuu ya serikali, elimu, vyombo vya habari, na biashara nchini Ethiopia. Kiamhari pia kina maneno mengi yaliyokopwa kutoka Kiarabu, Kiitaliano, na Kiingereza kutokana na mwingiliano wa kihistoria na mataifa mengine. Licha ya Kiswahili kuwa lugha pana zaidi barani Afrika, Kiamhari kinabakia kuwa mojawapo ya lugha chache za Kiafrika zilizo na mfumo wake wa maandishi unaojitegemea.
Chati ya Kiamhari
Tanbihi
Viungo vya nje

* (en) Muhtasari kuhusu Kiamhari kwenye Ethnologue
*makala za OLAC kuhusu Kiamhari
*lugha ya Kiamhari katika Glottolog
*lugha ya Kiamhari kwenye Multitree




Jamii:Lugha za Kisemiti
Jamii:Lugha za Ethiopia
Jamii:Lugha za Afrika
Islamabad

thumb|left|200px|Islamabad na Rawalpindi kwa macho ya ndege
Islamabad (Kiurdu: اسلام آباد) ni mji mkuu wa Pakistan. Iko katika kaskazini-mashariki ya nchi mguuni wa milima ya Himalaya na kijiografia sehemu ya Punjab ingawa kisiasa eneo lake limetengwa kutoka jimbo la Punjab kwa ajili ya mji mkuu.

Islamabad ni mji mpya. Azimio la kuujenga lilichakuliwa na rais Ayyub Khan mwanzo wa miaka ya 1960 aliyeamua kuhamisha mji mkuu kutoka Karachi kwenda kaskazini. Mji jirani wa Rawalpindi ukawa mji mkuu wa muda hadi kumalizika kwa Islamabad.

Mji ulipangwa shambani kwa kufuata muundo wa miraba. Mpangilio umekuwa na kanda nane kama vile kanda la balozi, la biashara, la elimu (shule na vyuo), la viwanda na kadhalika. Kila kanda limepewa maeneo mapana ya bustani, msikiti na soko.

Msikiti wa Shah Faisal ni msikiti kubwa duniani.


Jamii:Miji ya Pakistan
Jamii:Miji Mikuu Asia
Karachi

Karachi (Kiurdu: كراچى) ni mji mkubwa wa Pakistan na mji mkuu wa jimbo la Sindh. Hadi 1959 ilikuwa mji mkuu wa kitaifa. Mji ni kitovu cha kibiashara cha Pakistan.

Karachi iko kando la delta ya mto Indus mwambaoni wa Bahari Arabu. Kuna mabandari mawili na viwanda vingi.

Mohammed Ali Jinnah anayekumbukwa kama baba wa taifa la Pakistan alizaliwa pia kuzikwa mjini.
Historia

Eneo la Karachi lilikaliwa na watu tangu muda mrefu na miji mbalimbali ya kihistoria imeaminiwa kuwepo katika eneo lake tangu zamani za Aleksander Mashuhuri aliyepita hapa. Katika karne ya 17 palikuwa na kijiji cha wavuwi kilichoitwa "Kolachi". Kikakua kuwa bandari ya biashara na Bara Arabu. Baada ya kuungwa kwa Sindh katika Uhindi wa Kiingereza mnamo 1843 Waingereza waliona nafasi nzuri ya bandari hiyo wakaanza kupanga na kukuza mji. 1864 mawasiliano ya simu ilianzishwa kati ya Karachi na London. 1878 mji ukaunganishwa na reli za Uhindi. Mwisho wa karne ya 19 idadi ya wakazi ilipita lakhi moja.

Wakati wa utengano wa Uhindi wa Kiingereza nusu ya wakazi walikuwa Wahindu waliopaswa kukimbia Uhindi. Wakimbizi Waislamu kutoka Uhindi walichukua nafasi yao wako sasa takriban nusu ya wakazi wote wa mji.

Baada ya Uhuru wa Pakistan Karachi ilikuwa mji mkuu hadi 1959.
Viungo vya Nje

* Official Karachi website
* Quaid-e-Azam International Airport
* Karachi Port Trust
* Photographs by HistoricKarachi.com
* Photogrphs by Flickr.com

Jamii:Miji ya Pakistan
Ashgabat

Ashgabat (Kiturkmeni: Aşgabat; Kiajemi: عشق آباد; Kirusi: Ашхабад) ni mji mkuu wa Turkmenistan pia mji mkubwa wa nchi hii mwenye wakazi 695,300 (2001). Jina laandikwa pia Ashghabat, Ashkabat au Ashkhabad kwa mwandiko wa kilatini.

Mji uko katika oasisi ya jangwa la Karakum mguuni wa milima ya Kopetdag karibu na mpaka wa Uajemi.

Mji una viwanda vingi vya machine, vifaa vya umeme, nguo na chakula. Kuna pia vyuo na shule nyingi.

Kati ya wakazi kuna Waturkmeni, Warusi, Waarmenia na Waazeri. Walio wengi ni Waislamu Wasunni lakini kuna pia Wakristo na Baha'i
Historia

Mji wa Ashgabat ulikua kutoka kituo cha kijeshi cha Urusi. Tangu 1885 uliunganishwa kwa reli na majimbo mengine ya Asia ya Kati ukaanza kukua. Kati ya 1919 hadi 1927 mji ukaitwa "Poltorazk".

1924 ulikuwa mji mkuu wa Jamhuri ya Kisovyeti ya Kijamii ya Kiturkmeni ndani ya Umoja wa Kisovyeti. Ashgabat iliharibika katika tetemeko la ardhi tar. 5 Oktoba 1948 na kujengwa upya.

Wakati wa uhuru wa Turkmenistan tar. 27 Oktoba 1991 Ashgabat imekuwa mji mkuu wa nchi huru.
Picha za Ashgabad


|Ikulu
Image:Aschgabat01.JPG
Image:Aschgabat02.JPG
Image:Aschgabat03.JPG


Jamii:Miji Mikuu Asia
Jamii:Turkmenistan
Jamii:Miji ya Turkmenistan
Mkoa wa Pwani (Kenya)

thumb|right|175px|Mahali pa mkoa wa Pwani katika Kenya
Mkoa wa Pwani ni kati ya mikoa nane ya Kenya ukipakana na Bahari Hindi, Tanzania na mikoa ya Kenya ya Bonde la Ufa , Mashariki na Kaskazini-Mashariki.

Makao makuu ya mkoa yapo Mombasa.

Mkoani kuna wilaya zifuatazo (makao makuu katika mabano):
* Wilaya ya Lamu (Lamu)
* Wilaya ya Mto Tana (Hola)
* Wilaya ya Malindi (Malindi)
* Wilaya ya Kilifi (Kilifi)
* Wilaya ya Mombasa (Mombasa)
* Wilaya ya Kilindini (Mombasa)
* Wilaya ya Kwale (Kwale)
* Wilaya ya Kaloleni (Kaloleni)
* Wilaya ya Kinango (Kinango)
* Wilaya ya Taita-Taveta (Voi)

Mombasa ndipo ilipo bandari kuu ya Kenya. Kuna maeneo muhimu ya utalii kama Malindi na sehemu za pwani kusini (Diani)na kaskazini (Kikambala) ya Mombasa. Eneo la Voi katika mkoa wa Pwani ni maarufu kwa kulima makonge.
Historia ya Mkoa wa Pwani

Pwani la Kenya ni nchi ya miji ya Waswahili hasa. Miji hii kama vile Lamu, Mombasa, Malindi, na mengine mengi iliyokuwa vituo vya biashara ya kimataifa tangu zaidi ya miaka 1000 iliyopita. Upepo wa monsuni ulibeba jahazi kutoka Uarabuni, Uajemi hata Bara Hindi kwenda pwani la Afrika ya Mashariki. Monsuni ulipogeuka kila baada ya nusu mwaka jahazi ziliweza kurudi kwao na bidhaa za biashara. Hivyo vituo vya biashara na mapumziko vikawa miji ya Waswahili, utamaduni uliounganisha tamaduni za wafanyabiashara Waarabu au Waajemi na Waafrika wenyeji wa pwani.

Miji ya kwanza ya Waswahili ilikuwa Lamu na Pate. Wakati wa kuja kwa Wareno mnamo mwaka 1500 BK Malindi na Mombasa ilikuwa miji muhimu zaidi.

Pwani ina pia magofu ya miji kama Gedi iliyokwisha bila sababu zake kueleweka.

Pwani limekuwa sehemu ya Usultani wa Zanzibar wakati wa karne ya 19 BK. Baada ya kuja kwa ukoloni wa Uingereza mwisho wa karne hiyo ya 19. BK Sultani wa Zanzibar alikodisha pwani kwa Wakoloni. Mwaka 1964 pwani lilikuwa sehemu ya nchi mpya ya Kenya.


P
Wilaya ya Lamu

Wilaya ya Lamu ilikuwa wilaya mojawapo ya Mkoa wa Pwani wa Jamhuri ya Kenya hadi ilipopitishwa katiba mpya ya nchi (2010).

Makao makuu yalikuwa Lamu mjini.

Kwa sasa imekuwa kaunti ya Lamu.

Eneo la wilaya ni kanda la ardhi ya Kenya bara kusini ya mpaka wa Somalia pamoja na funguvisiwa la Lamu.

Eneo la wilaya lilikuwa km² 6,167 na idadi ya wakazi 72,686 . Wenyeji ni hasa Wabanjuni.

Kuna misitu ya mikoko ufukoni.

Wilaya ilikuwa inachagua wabunge wawili wa Lamu Mashariki na Lamu magharibi.
Marejeo
Viungo vya Nje

*Lamu District: Physical Description


Jamii:Mkoa wa Pwani, Kenya
L
Mkoa wa Nyanza

|-
| align=center colspan=2 style="background:#f9f9f9;" | 200px|Mahali pa Mkoa wa Nyanza
|-
|Makao Makuu || Kisumu
|-
|Mji Mkubwa || Kisumu
|-
|Eneo - Jumla
|Nafasi ya 6 kati ya mikoa ya Kenya12,507 km²
|-
|Wakazi - Jumla (2007) - Msongamano wa watu / km²
|Nafasi ya 3 kati ya mikoa ya Kenya 4,889,700391/km²
|-
|Lugha mkoani
| Kiluo Kigusii Kikuria
|-
| colspan=2 align=right style="padding: 0 5px 0 5px" |
|}

Nyanza ni mkoa wa magharibi ya Kenya kando la ziwa Viktoria Nyanza. Mji mkuu ni Kisumu. Mkoa umepakana na Tanzania, Uganda halafu mikoa ya Kenya ya Magharibi na Bonde la Ufa.

Nyanza ina wakazi zaidi ya milioni tano. Walio wengi ni Waluo, halafu Wakisii, Wakuria na Waluhya.
Wilaya

N
Kisumu

thumbnail|right|280px|Kisumu, Kenya


thumb|300px|Kitovu cha Kisumu
Kisumu ni mji mkubwa wa tatu wa Kenya, ukiwa na wakazi 968,909 (sensa ya mwaka 2009). Pia ni mji mkubwa wa Kenya ya Magharibi na makao makuu ya kaunti ya Kisumu.

Mji uko kando ya ziwa Viktoria Nyanza, una bandari kubwa ya nchi katika ziwa hilo. Mji na bandari vilianzishwa kwa jina la "Port Florence" mwaka 1901 wakati reli ya Uganda ilipofika huko kutoka Mombasa.

Kuna feri ziwani kutoka Kisumu kwenda Mwanza, Bukoba, Entebbe, Port Bell na Jinja.

Kiuchumi Kisumu ina viwanda kadhaa, hasa vya sukari, samaki, vitambaa, pia ya bia.

Maendeleo ya Kisumu yalikwama miaka mingi kwa sababu kwa miaka mingi Wajaluo walisimama upande wa upinzani wa kisiasa, hivyo serikali haikupeleka miradi tena katika eneo hilo.
Tazama pia

* Orodha ya miji ya Kenya
Tanbihi

Jamii:Miji ya Kenya
Jamii:Kaunti ya Kisumu
Jamii:Ziwa Viktoria
Jamii:Kisumu
Jumapili

Jumapili ni siku ya kwanza katika juma (wiki) ya siku saba yenye asili ya Kiyahudi-Kikristo. Iko kati ya siku za Jumamosi na Jumatatu.

Kwa Wakristo walio wengi ni siku ya sala za pamoja kanisani.
Kiswahili, Kiarabu na utamaduni wa Kiislamu

Katika lugha ya Kiswahili jina la siku lina namba "2" ndani yake. Hili ni dokezo la asili ya Kiswahili katika utamaduni ya Kiislamu pasipo athira ya Uyahudi unaoanza hesabu baada ya sikukuu ya Kiislamu ya Ijumaa, siku ya sala ya pamoja: Jumamosi kama siku ya kwanza baada ya Ijumaa, Jumapili kama siku ya pili, Jumatatu kama siku ya tatu n.k.

Tabia hii katika Kiswahili ni ya pekee, hasa kwa sababu Kiarabu, ambacho ni lugha ya Korani takatifu na lugha ya kimataifa ya Waislamu, kinafuata hesabu ya Kiyahudi na kuiita siku "al-ahad" yaani "ya kwanza".
Siku ya jua, siku ya Bwana, siku ya ufufuo

Katika lugha za Kigermanik siku hii ina jina la "jua". Lugha hizo, kama Kiingereza na Kijerumani, zinaendeleza urithi wa Roma ya Kale na zaidi wa Babiloni ambako kila siku ya wiki ilikuwa chini ya mungu fulani aliyeonekana kama nyota au sayari.

Kundi lingine la lugha linatumia msamiati "siku ya Bwana" yaani "Bwana Yesu Kristo". Ni hasa lugha za Kirumi kama Kifaransa (dimanche), Kiitalia (domenica), Kihispania (domingo) na kadhalika.

Lugha ya Kirusi inaita siku hii "voskresenye" yaani siku ya ufufuko.
Uzoefu wa Kikristo

Wakristo wa madhehebu mengi (isipokuwa Wasabato) wanatazama Jumapili kama siku ya mapumziko iliyochukua nafasi ya Sabato iliyotajwa kwenye Amri Kumi za Agano la Kale.

Sababu ya badiliko hilo lilitokea tangu karne ya 1 ni umuhimu wa ufufuko wa Yesu uliotokea kwenye siku ya kwanza ya juma kufuatana na habari za Agano Jipya.

Kadiri Wakristo wa mwanzo walivyozidi kushindana na Wayahudi wasiomuamini Yesu, walizidi kuzingatia Jumapili kuliko Jumamosi, hasa baada ya kufukuzwa kutoka masinagogi katika miaka ya 80 BK.
Jumapili katika lugha mbalimbali

Jamii:Kalenda
Managua

thumb|left|Nembo la Managua
Managua (Kinahuatl: Mana-ahuac - "kando la maji") ni mji mkuu wa Nikaragua pia mji mkubwa wa nchi hii mwenye wakazi milioni 1.3.

Mji uko kando la ziwa Managua unapoelea ufukoni kwa upana wa km 30 na kupanda mitelemko ya vilima hadi kimo cha mita 900.

Managua imekuwa mji mkuu tangu 1892content&task=view&id=23&Itemid=40 ilipochukua nafasi ya miji mikuu ya awali León na Granada.

Mji ulianzishwa katika karne ya 19. Iliharibika mara mbili na matetemeko ya ardhi (1931 na 1972) ikajengwa upya tena.

Managua ina vyuo vikuu kadhaa, vyuo na shule nyingi pamoja taasisi kama maktaba ya taifa na makumbusho ya taifa.


Jamii:Nikaragua
Jamii:Miji Mikuu Amerika
Nassau (Bahama)

Nassau ni mji mkuu wa Bahamas ambayo ni nchi ya visiwani katika Atlantiki mbele ya mwambao wa Kuba na Florida. Nassau ina wakazi 210,832 ni pia mji mkubwa wa nchi hii ndogo. Iko kwenye kisiwa cha New Providence.
Historia

Nassau iliundwa na walowezi Waingereza mwaka 1656 ikaitwa "Charlestown" kwa heshima ya mfalme Charles II wa Uingereza. Jina likabadilishwa 1695 kuwa Nassau kwa heshima ya mfalme William III wa Uingereza kutoka familia ya Orange-Nassau.

Wakati wa karne ya 18 Nassau ilikuwa kimbilio cha maharamia wa Karibi. Kilele chake kilikuwa kipindi kifupi cha "jamhuri ya maharamia" chini ya mashuhuri Blackbeard (ndevu nyeusi). Serikali ya Uingereza ulipaswa kungilia kati na kuwafukuza mwaka 1718.
Mji ulishambuliwa mara nyingi na Wahispania na kuchomwa. Mwisho wa karne ya 18 wakimbizi Waingereza kutoka bara ya Amerika Kaskazini wasiokubali uasi wa MArekani walihamia Bahamas hivyo Nassau ikakua.

Mwisho wa utumwa ulikuwa pigo kwa uchumi wa wenye mashamba visiwani na mji wa Nassau ukawa maskini.

Kwa muda mrefu sehemu ya mapato ya Nassau ilikuwa biashara ya upenyezi yaani kuingiza bidhaa Marekani bila kulipa ushuru. Biashara hii ilistawi mno wakati ambako pombe ilipiogwa marufuku Marekani kati ya 1919 na 1933.

Tangu miaka ya 1950 uchumi wa Nassau ulibadilika ikawa utalii hasa ya watalii kutoka Marekani. Tangu mwisho wa karne Nassau imekuwa kitovu cha benki za kimataifa.


Jamii:Bahama
Bridgetown

Bridgetown ni mji mkuu wa Barbados ambayo ni nchi ya visiwani ya Karibi kati ya visiwa vya Antili Ndogo. Bridgetown ni mji mdogo tu mwenye wakazi 7,000 lakini pamoja na watu wa eneo la karibu ni mnamo 90,000. Uko kwenye pwani la kusini-magharibi ya kisiwa cha Barbados.

Mji ulianzishwa na Waingereza mnmo 1628 kando la mdomo wa Constitution River. Mdomo huu unaoitwa "Careenage" ni pia bandari kwa jahazi ndogo za watalii.

Kuna nyumba kadhaa zilizojengwa wakati wa ukoloni wa Uingereza kama vile Bunge, kanisa la St. Micheal's, Harrison College na mengine.

Uchumi umetegemea siku hizi hasa utalii. Mashamba ya miwa yameendelea na bidhaaa kutokana na miwa ni sukari na pombe aina ya Rum.

Kila mwezi wa Januari kuna sherehe ya musiki ya Barbados Jazz Festival mjini Bridgetown.

Jamii:Miji Mikuu Amerika
Jamii:Barbadosi
Santo Domingo

Santo Domingo ni mji mkuu wa Jamhuri ya Dominikana. Ni kati ya miji ya kale kabisa ya Karibi: ilikuwa mji wa kwanza ulioanzishwa na Wahispania katika Amerika. Kuna majengo ya kwanza ya historia ya kikoloni katika Amerika yote yaani kanisa la kwanza, chuo kikuu cha kwanza na hospitali ya kwanza.

Idadi ya wakazi ni mnamo milioni mbili.

Wakati wa udikteta wa Rafael Trujillo mji uliitwa "Ciudad Trijillo" (mji wa Trujillo) kati ya miaka 1936 hadi 1961.
Historia

Santo Domingo imekaliwa na Wahispania tangu mwaka 1496 ikaundwa kama mji mwaka 1498 na Bartolomeo Kolumbus (kaka ya Kristoforo Kolumbus) kwenye mdomo wa mto Ozama ikapewa jina "La Nueva Isabela" kwa heshima ya malkia ya Hispania. Ikaharibika na tufani mwaka 1502 na kujengwa upya upande wa magharibi wa mto.

Kanisa Kuu la Santa Maria de la Encarnación ni kanisa la kale la Amerika yote lilioanzishwa mwaka 1521 na kukamilika 1540. Hadi mwaka 1992 lilikuwa na kaburi ambalo kwa imani ya wenyeji lilikuwa la Kristoforo Kolumbus lililohamishwa kwa sherehe ya miaka 500 ya kufika kwake Amerika na kupelekwa katika jengo jipya.

Chuo Kikuu kikaanzishwa mjini mwaka 1538.

Mji wa Kale uliingizwa na UNESCO katika orodha ya "urithi wa dunia".


Jamii:Jamhuri ya Dominika
Jamii:Miji Mikuu Amerika
Jamii:Urithi wa Dunia
St. George's (Grenada)

Saint George's ni mji mkuu wa Grenada ambayo ni nchi ya visiwani ya Karibi kati ya visiwa vya Antili Ndogo. Saint George's' ni mji mdogo tu mwenye wakazi 4,300 lakini pamoja na watu wa eneo la karibu ni mnamo 33,000. Uko kwenye pwani la kusini-magharibi ya kisiwa cha Grenada.

Mji ulianzishwa na Wafaransa mnamo 1650. Tangu 1763 umekuwa chini ya Uingereza hadi uhuru.

Hadi 1960 ilikuwa mji mkuu wa koloni ya Uingereza ya Windward Islands iliyojumlisha Saint Lucia, Saint Vincent, visiwa vya Grenadini na Grenada.


Jamii:Miji Mikuu Amerika
Jamii:Grenada
Saint Vincent (kisiwa)

thumb|400px|Nyumba kisiwani St. Vincent ([[miaka ya 1890).]]
Saint Vincent ni kisiwa cha Antili Ndogo katika bahari ya Karibi kati ya Saint Lucia na Grenada. Ni kisiwa kikuu cha nchi ya Saint Vincent na Grenadini. Asili yake ni ya kivolkeno.

Mji mkubwa ni Kingstown, wenye wakazi 19,300. Kwa jumla kuna wakazi 110,000.

Mlima mkubwa kisiwani ni volkeno ya La Soufrière iliyolipuka miaka 1812 na 1902 ilipoua watu 1,680. Mlipuko wa mwisho ulitokea 13 Aprili 1979.

Jamii:Saint Vincent na Grenadini
Jamii:visiwa vya Atlantiki
Elizabeth II

thumb|200px|Elizabeth II mwaka 2006.
Elizabeth II alikuwa malkia wa Ufalme wa Muungano wa Britania (Uingereza na Welisi na Uskoti) na Eire Kaskazini) na malkia wa Milki ya Uingereza tangu mwaka 1952 hadi kufariki dunia tarehe 8 Septemba 2022. Alikuwa malkia kwa miaka 70 na siku 214. Katika historia yote ya dunia wako watawala wachache waliodumu madarakani muda mrefu kuliko yeye. Soma zaidi wasifu wake hapa Anafuatwa na mwana wake wa kwanza, Charles III wa Uingereza.

Alizaliwa kwa jina la Elizabeth Alexandra Mary Windsor mjini London tarehe 21 Aprili 1926 kama mtoto wa kwanza wa mfalme George VI wa Uingereza na Elizabeth Bowes-Lyon.

Alitangazwa kuwa malkia tarehe 6 Februari 1952 mara moja baada ya kifo cha baba yake George VI. Wakati ule alikuwa akitembelea Kenya iliyokuwa bado koloni la Uingereza akatembelea milima ya Aberdare.

Alipokea taji katika ibada rasmi tarehe 2 Juni 1953 kwenye kanisa la Westminster Abbey.

Kama mkuu wa Jumuiya ya Madola alikuwa pia mkuu wa dola wa nchi zifuatazo ndani ya jumuiya hii:

* Malkia wa Antigua na Barbuda
* Malkia wa Australia
* Malkia wa Bahamas
* Malkia wa Belize
* Malkia wa Kanada
* Malkia wa Grenada
* Malkia wa Jamaika
* Malkia wa New Zealand
* Malkia wa Papua Guinea Mpya
* Malkia wa Saint Kitts na Nevis
* Malkia wa Saint Lucia
* Malkia wa Saint Vincent na Grenadini
* Malkia wa Visiwa vya Solomon
* Malkia wa Tuvalu
* Malkia wa Ufalme wa Muungano wa Britania na Eire ya Kaskazini

Katika nchi zote aliposhika cheo hakuwa na mamlaka ya kiserikali ila alitawala kama mfalme wa kikatiba katika muundo wa serikali ya kibunge.
Marejeo

Jamii:Waliofariki 2022
Jamii:Waliozaliwa 1926
Jamii:Wafalme na malkia wa Uingereza
Kingstown

Kingstown ni mji mkuu wa nchi ya visiwani ya Saint Vincent na Grenadini mwenye wakazi wapatao 16,000. Iko kwenye kisiwa kuu cha Saint Vincent kilicho sehemu za Antili Ndogo. Ni pia bandari kuu ya nchi.

Kingstown ilikuwa nyumbani ya Hugh Mulzac (1886-1971) aliyehamia Marekani na kuwa Mwamerika mweusi wa kwanza wa kuwa nahodha wa meli ya Marekani.
Viungo vya Nje

Habari za Kingstown na St. Vincent (kiing.)

Jamii:Saint Vincent na Grenadini
Jamii:Miji Mikuu Amerika
Basseterre

Basseterre ni mji mkuu wa shirikisho la Saint Kitts na Nevis ambalo ni nchi ya visiwani ya Antili Ndogo kwenye Bahari Karibi. Idadi ya wakazi ni takriban 15,500 (2005).

Mjini kuna kitovu cha kiuchumu wa visiwa, uwanja wa ndege na viwanda vya sukari.

Mwimbaji Joan Armatrading alizaliwa Basseterre kabla ya kuhamia Uingereza na wazai wake akiwa mtoto.
Historia

Basseterre iliundwa na Wafaransa 1627 ikawa mji mkuu wa koloni ya Kifaransa ya St. Christophe. 1627 pamoja na kisiwa chote ilitwaliwa na Uingereza.

Basseterre iliharibiwa kabisa mara kadhaa kutokana na vita, matetemeko ya ardhi, tufani na moto.

Jamii:Miji Mikuu Amerika
Jamii:Saint Kitts na Nevis
Sucre

thumbnail|right|280px|Sucre,Bolovia


Sucre ni mji mkuu wa kikatiba wa Bolivia na makao ya Mahakama Kuu ya nchi. Iko kwenye kusini ya nchi kwa kimo cha takriban mita 3,000 katika mkoa wa Chuquisaca. Idadi ya wakazi ni karibu watu 250,000 (2006).

Mji uliundwa 1539 kwa jina la Ciudad de la Plata de la Nueva Toledo (mji wa fedha wa Toledo mpya" kwa kumbukumbu ya utajiri wa migodi ya fedha pia kwa heshima ya mji wa Toledo (Hispania). Ilitwa pia kifupi "La Plata" au "Charcas". 1839 ilikuwa mji mkuu wa nchi mpya ya Bolivia ikapewa jina mpya la Sucre kwa heshima ya kiongozi wa mapambano ya uhuru dhidi ya Hispania Antonio José de Sucre.

Baada ya kuchoka kwa migodi ya fedha katika sehemu hii ya nchi serikali na bunge ziliondoka Sucre kwenda La Paz kwa sababu ya mawasiliano magumu na sehemu nyingine ya nchi. Mahakama Kuu ilibaki.

Majengo mengi ya kihistoria yamehifadhiwa. Sucre inatazamaiwa kama mfano bora wa mji wa Kihispania katika Amerika ya Kilatini. UNESCO imeandikisha mji katika orodha lake la "urithi wa dunia".


Jamii:Miji ya Bolivia
Jamii:Miji Mikuu Amerika